
Επιχορήγηση Μετοχικού Ταμείου Στρατού. 2 

Καθορισμός αποδοχών του Αρχιμουσικού που απασχολείται με 
σχέση εργασίας ιδιωτικού δικαίου στην Φιλαρμονική του Δήμου 

Ορχομενού. 5 

Κήρυξη εκτελεστής της αριθμ. 1/90 απόφασης του ΔΔΔΔ Θεσ/ 
νίκης που αφορά τους όρους αμοιβής και εργασίας των μελών 
της Ένωσης εργ/κού προσ/κού Κτηνιατρικής σχολής και λοι¬ 
πών σχολών Πανεπιστημίου Θεσ/νίκης. 6 

Κήρυξη υποχρεωτικής της από 10.10.89 ΣΣΕ των χειριστών και 
βοηθών εκσκαπτικών, ανυψωτικών, φορτωτικών, γεωτρητικών 


και χωματουργικών εν γένει μηχ/των που απασχολούνται στα. 
Λατομεία Μαρμάρου και πάσης φύσεως Λατομικές εργασίες 

Μαρμάρου (πλην Μεταλλείων) όλης της Χώρας. 7 

Κήρυξη υποχρεωτικής της από 14.11.89 ΣΣΕ των υπαλλήλων με¬ 
λών της Ένωσης Προσωπικού Ημερησίων Εφημερίδων Αθηνών 
που απασχολούνται σε Εφημερίδες μέλη της Ένωσης Ιδιοκτη¬ 
τών Ημερησίων Εφημερίδων Αθηνών. 8 

Κήρυξη υποχρεωτικής της 69/89 απόφασης του ΠΔΔΔ Αθηνών 
που αφορά τους όρους αμοιβής και εργασίας των εκδοροσφα¬ 
γέων εκδοροτεμαχιστών κλπ. όλης της Χώρας. 9 

Καταβολή μέρους των οφειλομένων δεδουλευμένων αποδοχών 
στους μισθωτούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ 

ΑΒΝΕ (ΑΘΗΝΑ) που έκαναν επίσχεση εργασίας .10 

Καταβολή μέρους των οφειλομένων δεδουλευμένων αποδοχών 
στους μισθωτούς της επιχ/σης ΑΤΘΙΣ που έκαναν επίσχεση ερ¬ 
γασίας .11 

Καταβολή μέρους των οφειλομένων δεδουλευμένων αποδοχών 
στους μισθωτούς της επιχ/σης ΗΝΙΟΧΟΣ Α.Ε. που έκαναν επί¬ 
σχεση εργασίας .12 

Τροποποίηση της αριθ. Γ1α/Οικ.842/19.4.88 Υπουργικής Από- . 

φάσης .13^ 

Ακύρωση της Α1β/7664/87 Υγειονομικής Διάταξης.14 

Χορήγηση άδειας ασκήσεως επαγγέλματος Κοινωνικού Λειτουργού 

στην Ορφανού Σταυρούλα του Φιλίππου .15 

Μεταφορά προσωρινής θέσης ιδιωτικού δικαίου αορίστου χρόνου 

στην Υπηρεσία Πολιτ. Αερροπορίας.16 

Τροποποίηση και συμπλήρωση της 1289/18.1.90 απόφασης «Με¬ 
ταβίβαση στον Γενικό Γραμματέα Βιομηχανίας, στους Διευθυ¬ 
ντές και λοιπούς Προϊσταμένους υπηρεσιακών μονάδων της 
Γ.Γ.Β. του δικαιώματος να υπογράφουν «Με εντολή Αναπλη- 
■ ρωτή Υπουργού» .17 


Αναπροσαρμογή των Ορίων για τον έλεγχο των Α.Ε. από Ορκω¬ 


τούς Λογιστές .:.18 

Θέσπιση και άλλων περιπτώσεων προϋπηρεσίας, για τις οποίες δεν 
απαιτείται βεβαίωση του επόπτη εργασίας, Διαδικασία και δι- 
καιολογητικά (Ν. 1575/85) . ,19 

Διορθώσεις σφαλμάτων 

Διόρθωση Σφάλματος στην 5332/23.1.90 απόφασης του Υπουρ¬ 
γού Εσωτερικών. 20 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 951/14/451411 (1) 

Επιχορήγηση Μετοχικού Ταμείου Στρατού. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη τις διατάξεις: 


α. Του ΑΝ 585/68 «Περί καταργήσεως διατάξεων καθοριζουσών 
κατώτατα όρια επιχορηγήσεων εκ του Κρατικού Προϋπολογισμού προς 
Νομικά Πρόσωπα Δημοσίου και Ιδιωτικού Δικαίου, Οργανισμούς και 
Ιδρύματα». 

β. Του ΝΔ 321/69 «Περί Κώδικος Δημοσίου Λογιστικού». 

γ. Του ΝΔ 721/70 «Περί Οικονομικής Μερίμνης και Λογιστικού 
των Ενόπλων Δυνάμεων». 

δ. Του Ν 660/77 «Περί Υπουργείου Εθνικής Αμύνης και των Οργά¬ 
νων της Ανωτάτης Διοικήαεως και Ελέγχου των Ενόπλων Δυνάμεων», 
αποφασίζουμε: 

2. Εγκρίνουμε την επιχορήγηση του Μετοχικού Ταμείου Στρατού 
(ΜΤΣ) από τον Προϋπολογισμό του Υπουργείου Οικονομικών κατά τα 
τρία επόμενα έτη ως ακολούθως: 

α. Έτος 1990 με δύο δισεκατομμύρια (2.000.000.000) δρχ. 

β. Έτος 1991 με δύο δισεκατομμύρια (2.000.000.000) δρχ. 

γ. Έτος 1992 με ένα δισεκατομμύριο (1.000.000.000) δρχ. 

προκειμένου να καλύψει υφιστάμενο χρηματικό έλλειμμα, που δημιουρ- 
γήθηκε από την άσκηση Κοινωνικής Πολιτικής της Πολιτείας, χωρίς 
επιχορήγησή του. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 31 Ιανουάριου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΤΖΑΝΝΗΣ ΤΖΑΝΝΕΤΑΚΗΣ ΓΕΩΡΓΙΟΣ ΣΟΥΦΛΙΑΣ 

Αριθ. Φ. 951/16/449566 (2) 


Επιχορήγηση Μετοχικού Ταμείου Στρατού. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη τις διατάξεις: 

α. Του ΑΝ 585/68 «Περί καταργήσεως διατάξεων, καθοριζουσών 
κατώτατα όρια επιχορηγήσεων εκ του Κρατικού Προϋπολογισμού προς 
Νομικά Πρόσωπα Δημοσίου και Ιδιωτικού Δικαίου, Οργανισμούς και 
Ιδρύματα». 

β. Του ΝΔ 321/69 «Περί Κωδικός Δημοσίου Λογιστικού». 

γ. Του ΝΔ 721/70 «Περί Οικονομικής Μερίμνης και Λογιστικού 
των Ενόπλων Δυνάμεων». 

δ. Του Ν 660/77 «Περί Υπουργείου Εθνικής Αμύνης και των Οργά¬ 
νων της Ανωτάτης Διοικήσεως και Ελέγχου των Ενόπλων Δυνάμεων». 

ε. Την αριθ. Φ. 951/192/444323/Σ. 3525/7.6.89 Απόφαση 
ΥΕΘΑ, με την οποία εγκρίνεται η αριθ. 7/4/10.5.89 απόφαση του 
ΔΣ/ΜΤΣ για την μερισματοδότηση των Στρκών Αγωνιστών Εθνικής 
Αντίστασης, αποφασίζουμε: ν 

2. Εγκρίνουμε την επιχορήγηση του Μετοχικού Ταμείου Στρατού 
(ΜΤΣ) από τον Προϋπολογισμό του Υπουργείου Οικονομικών έτους 
1990, με το ποσό των πεντακοσίων εκατομμυρίων (500.000.000) 
δραχμών, προκειμένου να υλοποιήσει την αναφερόμενη στην παρ. 1ε 
της παρούσας, Απόφασης ΥΕΘΑ. 

3. Για την αντιμετώπιση της επιβάρυνσης, που θα προκαλείται κατά 
τα επόμενα έτη να εγγράφεται κάθε χρόνο στον Π/Υ του Υπουργείου 
Οικονομικών ισόποση της Επιβάρυνσης πίστωση, μετά από σχετική 
πρόταση του ΔΣ/ΜΤΣ, αποδιδόμενη στο Ταμείο εντός του πρώτου δι- 
μήνου κάθε οικονομικού έτους. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 31 Ιανουάριου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΤΖΑΝΝΗΣ ΤΖΑΝΝΕΤΑΚΗΣ ΓΕΩΡΓΙΟΣ ΣΟΥΦΛΙΑΣ 

-ψ- 

Αριθ. 1959 ' : (3) 

Συγκρότηση Συμβουλίου Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 52 και 53 του Π.Δ. 49/22.1.1988 
(ΦΕΚ 18/29.1.1988 τ. Α'). 

2. Τις διατάξεις των Νόμων 1232, 1320/1982 και 1599/ 
1986. 

3. Την 32489/26.4.1982 κοινή απόφαση των Υπουργών Προε¬ 
δρίας της Κυβέρνησης και Εσωτερικών «περί αναμορφώσε'ως συλλογι¬ 
κών οργάνων γνωμοδοτικής και αποφασιστικής αρμοδιότητας του 
Υπουργείου Εσωτερικών. 

4. Τα 467/18.12.1989, 358/22.12.1989 και 539/12.1.1990 
έγγραφα των Νομικών Υπηρεσιών του Υπουργείου Δικαιοσύνης, του 
Αρείου Πάγου και του Πανεπιστημίου Αθηνών, αντίστοιχα, αποφασί¬ 
ζουμε: 

Συγκροτούμε το Συμβούλιο Ιθαγένειας του Υπουργείου Εσωτερικών 
για το χρονικό διάστημα από 1 Ιανουάριου 1990 μέχρι 31 Δεκεμβρίου 
1991 από τους: 

1. Παναγιώτη Σκοτινιώτη, Γ ενικά Γ ραμματέα του Υπουργείου Εσω¬ 
τερικών, ως Πρόεδρο. 

2. Ιωάννη Λασκαρίδη, Αρεοπαγίτη, ως τακτικό μέλος, αναπληρού- 
μενο από τον Κωνσταντίνο Κωστόπουλο, επίσης Αρεοπαγίτη. 

3. Σπυρίδωνα Βρέλλη, Καθηγητή του Ιδιωτικού Διεθνούς Δικαίου 
στο Πανεπιστήμιο Αθηνών, ως τακτικό μέλος, αναπληρούμενο από τον 
Νικόλαο Σκανδάμη, Αναπληρωτή Καθηγητή του Ευρωπαϊκού Κοινοτι¬ 
κού Δικαίου. 

4. Δημήτριο Ράπτη, Νομικό Σύμβουλο Διοίκησης στο Υπουργείο 
Εσωτερικών, ως τακτικό, μέλος, αναπληρούμενο από τον Αντώνιο Πα- 
παντωνόπουλο, επίσης Νομικό Σύμβουλο Διοίκησης στο ΥΠΕ- 
ΧΩΔΕ. 

5. Σπυρίδωνα Δημητρακάκη, Προϊστάμενο της Διεύθυνσης Αστικής 


και Δημοτικής Κατάστασης του Υπουργείου Εσωτερικών, Κλάδου ΠΕ 
Διοικητικού με Α' βαθμό, αναπληρούμενο από τον Δημήτριο Τούμπη, 
Προϊστάμενο της Διεύθυνσης Οργάνωσης και Λειτουργίας Οργανισμών 
Τοπικής Αυτοδιοίκησης του Υπουργείου Εσωτερικών, Κλάδου ΠΕ 
Διοικητικού με βαθμό Α'. 

6. Ευθύμιο Βελώνια, Προϊστάμενο της Διεύθυνσης Διοίκησης του 
Υπουργείου Εσωτερικών, του Κλάδου ΠΕ Διοικητικού με βαθμό Α' 
αναπληρούμενο από την Αφροδίτη Κασιάρη, υπάλληλο του Κλάδου ΠΕ 
Διοικητικού με βαθμό Α’ - Προϊσταμένη του Τμήματος Διαβατηρίων 
και Ταυτοτήτων της Δ/νσης Αστικής και Δημοτικής Κατάστασης του 
Υπουργείου Εσωτερικών. 

Τα θέματα του Συμβουλίου εισηγείται, χωρίς δικαίωμα ψήφου, η 
Προϊσταμένη του Τμήματος Ιθαγένειας της Διεύθυνσης Αστικής και Δη¬ 
μοτικής Κατάστασης του Υπουργείου Εσωτερικών Θέκλα Καραγιαννί- 
δου, αναπληρούμενη από το νόμιμο αναπληρωτή της. 

Γραμματέας του Συμβουλίου ορίζεται ο Ευάγγελος Παρούσης, 
υπάλληλος του Τμήματος Ιθαγένειας της Διεύθυνσης Αστικής και Δη¬ 
μοτικής Κατάστασης, Κλάδου ΠΕ Διοικητικού με βαθμό Β’ αναπλη- 
ρούμενος από την Παναγιώτα Λαζαρίδου - Τράϊκου, υπάλληλο της 
ίδιας υπηρεσίας, κλάδου ΔΕ Δακτυλογράφων - Στενογράφων με Γ’ 
βαθμό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 
-♦- 

Αριθ. 3228/Β. 1054 (4) 

Έγκριση και προκήρυξη της ετήσιας έρευνας επί των οπωροφόρων δέν¬ 
δρων, έτους 1990. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ. 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και των Π.Δ 
1143/80 «περί οργαντισμού της ΕΣΥΕ», 224/86 «περί συστάσεως 
Γ.Γ. ΕΣΥΕ» και 545/88 «περί οργανισμού του Υπουργείου Εθνικής 
Οικονομίας», 

β. του Ν. 992/79 «περί οργανώσεως των διοικητικών υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων», 

γ. του Ν. 1558/85 «περί κυβερνήσεως και κυβερνητικών οργάνων», 

δ. του Ν. 1869/89 «Περί προσωρινής διοικ. των εσόδων και εξόδων 
του Κρ. & των Ειδ. Υπηρ. κατά το οικ. έτος 90. 

2. Την οδηγία 76/625/ΕΟΚ όπως τροποποιήθηκε μεταγενέ¬ 
στερα, 

3. Την Υ. 899/5.12.89 απόφ. του Πρωθυπουργού «Καθορισμός αρ- 
μοδιοτ. του Αναπλ. Υπουρ. Εθν. Οικονομίας». 

4. Την απόφαση του Συμβουλίου 85/360/ΕΟΚ/16.7.85 σχετικά 
με την Αναδιάρθρωση του Συστήματος Γεωργικών Στατιστικών Ερευ¬ 
νών στην Ελλάδα, 

5. Την απόφαση 13010/ΙΒ. 388/21.6.83 «περί εγκρίσεως διενέρ¬ 
γειας ετήσιας έρευνας επί των οπωροφόρων δένδρων», 

6. Την εισήγηση ΔΥ/Νο 506/29.11.89 του Τμήματος Στατιστι¬ 
κών Πρωτογενή Τομέα της Δ/νσης Οικονομικών Στατιστικών Α', απο¬ 
φασίζουμε: 

1. Εγκρίνουμε το Τμήμα Στατιστικών Πρωτογενή Τομέα της Δ/ 
νσης Οικονομικών Στατιστικών Α' της Γ.Γ. ΕΣΥΕ να διενεργήσει κατά 
το έτος 1990 ειδική δειγματοληπτική έρευνα επί των δενδρώνων ορι¬ 
σμένων ειδών οπωροφόρων δένδρων και συγκεκριμένα επί των δενδρώ¬ 
νων με μηλιές, αχλαδιές, ροδακινιές, πορτοκαλιές, βερυκοκιές, λεμο¬ 
νιές, μανταρινιές και άλλα μικρόκαρπα εσπεριδοειδή. 

2. Σκοπός της έρευνας είναι η εξακρίβωση όλων των εκτάσεων της 
Χώρας από τις οποίες εκριζώθηκαν οπωροφόρα δένδρα με τον αντί¬ 
στοιχο αριθμό δένδρων και των εκτάσεων που φυτεύθηκαν με οπωρο¬ 
φόρα δένδρα των ιδίων ειδών. 

3. Ορίζουμε: 

α. Η έρευνα θα είναι δειγματοληπτική σε δύο (2) στάδια με πρώτο- 

γενή δειγματοληπτική μονάδα το Δήμο ή την Κοινότητα και τελική την 
εκμετάλλευση, θα διεξαχθεί δε στους ίδιους Δήμους και Κοινότητες που 
επελέγησαν στην αντίστοιχη έρευνα του προηγούμενου έτους. 

β. Η περίοδος αναφοράς των στοιχείων θα είναι από 1ης Νοεμβρίου 
1989 έως 31 Οκτωβρίου 1990 και η επξεργασία και πινακοποίηση 
των αποτελεσμάτων θα περατωθεί μέχρι την 31η Μαρτίου του έτους 
1991. 

γ. Τα στοιχεία θα συλλέγουν με το προβλεπόμενο έντυπο που εγκρί- 
θηκε με την απόφαση 13010/ΙΒ. 3008/21.6.83 της Γ.Γ. ΕΣΤΕ. 

4. Εγκρίνουμε να χρησιμοποιηθούν για τη διενέργεια της έρευνας 
εκτός των μονίμων ή επί συμβάσει υπαλλήλων της Γ.Γ. ΕΣΤΕ και 
υπάλληλοι άλλων Δημοσίων Υπηρεσιών, Ο.Τ.Α., Δημοσίων Επιχειρή¬ 
σεων και Οργανισμών ως και ιδιώτες. 

5. Εξουσιοδτούμε το Γ ενικό Γ ραμματέα της Γ.Γ. ΕΣΤΕ να προβεί σε 
όλες τις ενέργειες που απαιτούνται για το σχεδίασμά, οργάνωση, διενέρ¬ 
γεια και εμφάνιση των αποτελεσμάτων της παραπάνω έρευνας. 

6. Οι δαπάνες για την εκτέλεση της έρευνας θα γίνουν σύμφωνα με 
τις διατάξεις του Ν. 1869/89 «Περί Προσωρινής διοίκησης των Εσό¬ 
δων και Εξόδων του Κράτους και των Ειδικών Υπηρεσιών κατά το οικ. 
έτος 1990». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ- 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

θ. ΚΑΤΡΙΒΑΝΟΣ I. ΔΡΑΓΑΣΑΚΗΣ 

ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΣΟΥΦΛΙΑΣ ΣΤ. ΔΗΜΑΣ 

-♦- 

Αριθ. 11244 (5) 

Καθορισμός αποδοχών του Αρχιμουσικού που απασχολείται με σχέση 

εργασίας ιδιωτικού δικαίου στην Φιλαρμονική του Δήμου Ορχομε- 

νού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α. Του άρθρου 5 παρ. 1 του Ν.Δ. 1198/72 «περί ρυθμίσεως των 
όρων αμοιβής και εργασίας του επί σχέσει εργασίας Ιδιωτικού δικαίου 
προσωπικού του Δημοσίου, των ΟΤΑ και ΝΙΪΔΔ και τροποποιήσεως 
διατάξεων της περί συλλογικών συμβάσεων εργασίας νομοθεσίας (ΦΕΚ 
109/Α/72). 

β. Του άρθρου 40 του Ν.Δ. 849/78 (ΦΕΚ 232/Α/1978). 

2. Σχετική πρόταση που μας υποβλήθηκε με το αριθ. 56632/ 
3.10.89 έγγραφο του Υπουργείου Εσωτερικών. 

3. Σχετική γνωμοδότησή του, κατά το άρθρο 6 του Ν.Δ. 1198/72 
Τμήματος Αμοιβής και όρνω εργασίας εργαζομένων στο Δημόσιο Το¬ 
μέα του Ανωτάτου Συμβουλίου Εργασίας, που πάρθηκε κατά την συνε¬ 
δρίασή του στις 22.11.89 την οποία δεχόμαστε. 

/ 4. Το γεγονός ότι συντρέχει περίπτωση αδυναμίας υπογραφής ειδι¬ 
κής συλλογικής συμβάσεως εργασίας δια τον εργαζόμενο αυτόν, αποφα¬ 
σίζουμε: 

1. Καθορίζουμε τις αποδοχές του Αρχιμουσικού που απασχολείται με 
σχέση εργασίας Ιδιωτικού Δικαίου ορισμένου χρόνου στην Φιλαρμονική 
του Δήμου Ορχομενού σε 54.000 δρχ. το μήνα. 

2. Η απόφαση αυτή αρχίζει να ισχύει από την ημερομηνία πρόσλη¬ 
ψης του παραπάνω εργαζομένου δηλ. από 1.5.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ 

ΓΕΩΡ. ΣΟΥΦΛΙΑΣ ΑΠΟΣΤ. ΚΑΚΛΑΜΑΝΗΣ 


Αριθ. 10882 (6) 

Κήρυξη εκτελεστής της αριθμ. 1/90 απόφασης του ΔΔΔΔ Θεσ/νίκης 

που αφορά τους όρους αμοιβής και εργασίας των μελών της Ένωσης 

εργ/κού προσ/κού Κτηνιατρικής σχολής και λοιπών σχολών Πανε¬ 
πιστημίου Θεσ/νίκης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 1 /90 απόφαση του ΔΔΔΔ Θεσ/ 
νίκης που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία Οικονομικών και Εθνικής Παι¬ 
δείας και Θρησκευμάτων αφενός και στην Ένωση εργ/κού προσωπικού 
Κτηνιατρικής Σχολής και λοιπών Σχολών Πανεπιστημίου Θεσ/νίκης 
αφετέρου που αφορά τους όρους αμοιβής και εργασίας των μελών της 
παραπάνω Ένωσης και της οποίας το διατακτικό έχει ως εξής: 

Ρυθμίζει τους όρους αμοιβής και εργασίας των μελών του προσφεύ- 
γοντας εργατικού Σωματείου ως εξής: 

1. Αυξάνει τα ημερομίσθια των μισθωτών, όπως αυτά διαμορφώθη¬ 
καν από 20.4.1988 σύμφωνα με την 3/1988 απόφαση του παρόντος 
Δικαστηρίου κατά 10%. 

2. Από 1 Ιανουάριου 1989 και εφεξής ενσωματώνονται στα βασικά 
ημερομίσθια τα ποσά της ΑΤΑ που χορηγήθηκαν μέχρι και 1.1.1985 
και αναλογούν α) στα βασικά ημερομίσθια και β) στα διορθωτικά ποσά 
που χορηγήθηκαν μέχρι 31.12.1984 με τις σχετικές σ.σ.ε. και διαιτη¬ 
τικές αποφάσεις. 

Έτσι με τους κατάλληλους αριθμητικούς υπολογισμούς θα προσδιο- 
ρισθεί για κάθε κατηγορία εργαζομένων το βασικό ημερομίσθιο της 1 
Ιανουάριου 1985. 

3. Αυξάνονται οι αποδοχές των εργαζομένων που έπαιρναν στις 
31.12.1988 με την αυτόματη τιμαριθμική αναπροσαρμογή, όπως 
αυτή ακριβώς ισχύει για τους δημοσίους υπαλλήλους με την προσθήκη 
9,2% για το πρώτο τετράμηνο του 1989. Δηλαδή από την ισχύ της πα¬ 
ρούσας θα χορηγηθεί αύξηση μαζί με το διορθωτικό ποσό από την απώ¬ 
λεια εισοδήματος του προηγουμένου χρόνου 9,2% και στη συνέχεια θα 
δίνονται αυξήσεις σύμφωνα με το δείκτη τιμών καταναλωτή, με τη δια¬ 
τήρηση του διορθωτικού ποσού και της ΑΤΑ που έπαιρναν μέχρι 

31.12.1988. 

4. Από 1.1.1990 και εφεξής οι αποδοχές των εργαζομένων θα ακο¬ 
λουθούν ως προς την ενσωμάτωση της ΑΤΑ και την αύξησή τους με το 
σύστημα της αυτόματης τιμαριθμικής αναπροσαρμογής (ΑΤΑ), ό,τι θα 
προβλέπεται από τις ΕΓΣΣΕ που θα συνάπτονται κάθε χρόνο ή σε περί¬ 
πτωση μη επιτεύξεως συμφωνίας, από τις αντίστοιχες διαιτητικές απο¬ 
φάσεις. 

Δηλαδή, εφόσον προβλέπεται από αυτές ενσωμάτωση της ΑΤΑ στους 
βασικούς μισθούς και ημερομίσθια και αυξήσεις αυτών με το σύστημα 
της ΑΤΑ οι σχετικές αυτές διατάξεις της ΕΓΣΣΕ (ή διαιτητικών αποφά¬ 
σεων) θα εφαρμόζονται αυτοδικαίως και στην παρούσα συλλογική δια¬ 
φορά. 

5. Διατηρούνται αποδοχές και επιδόματα οποιοσδήποτε μορφής που 
τυχόν καταβάλλονται και είναι ανώτερα από αυτά που καθορίζονται με 
την απόφαση αυτή καθώς και οι τυχόν ευνοϊκότεροι όροι εργασίας. 

6. Κατά τα λοιπά ισχύουν οι όροι των 14.1.1981, 1/1985 και 2/ 
1988 αποφάσεων του παρόντος ΔΔΔΔ Θεσ/νίκης και 

7. Η παρούσα ισχύει από 10 Μάΐου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1990 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

Αριθ. 11221 " (7) 

Κήρυξη υποχρεωτικής της από 10.10.89 ΣΣΕ των χειριστών και βοη¬ 
θών εκσκαπτικών, ανυψωτικών, φορτωτικών, γεωτρητικών και 
χωματουργικών εν γένει μηχ/των που απασχολούνται στα Λατο¬ 
μεία Μαρμάρου και πάσης φύσεως Λατομικές εργασίες Μαρμάρου 
(πλην Μεταλλείων) όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 30 Νοεμβρίου 1989. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα χειριστών εκσκαπτικών κ.λπ. μηχανη¬ 
μάτων των Λατομείων Μαρμάρου, αποφασίζουμε: 

1. Κηρύσσουμε υποχρεωτική την από 10.10.89 ΣΣΕ των χειριστών 
και βοηθών χειριστών εκσκαπτικών, ανυψωτικών, φορτωτικών, γεω¬ 
τρητικών και χωματουργικών εν γένει μηχανημάτων που απασχολού¬ 
νται στα Λατομεία Μαρμάρου και πάσης φύσεως Λατομικές εργασίες 
Μαρμάρου (πλην Μεταλλείων) όλης της Χώρας για όλους τους εργοδό¬ 
τες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Φεβρουάριου 1990 

| Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

, Αριθ. 11222 - (8) 

| Κήρυξη υποχρεωτικής της από 14.11.89 ΣΣΕ των υπαλλήλων μελών 
! της Ένωσης Προσωπικού Ημερησίων Εφημερίδων Αθηνών που 
απασχολούνται σε Εφημερίδες μέλη της Ένωσης Ιδιοκτητών Ημε¬ 
ρησίων Εφημερίδων Αθηνών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 18 Ιανουάριου 1990. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα στις Εφημερίδες μέλη Ε.Ι.Η.Ε.Α., απο- 

. φασίζουμε: 

1. Κηρύσσουμε υποχρεωτική την από 14.11.89 ΣΣΕ των υπαλλή¬ 
λων μελών της Ένωσης Προσωπικού Ημερησίων Εφημερίδων Αθηνών 
που απασχολούνται σε Εφημερίδες μέλη της Ένωσης Ιδιοκτητών Ημε¬ 
ρησίων Εφημερίδων Αθηνών για όλους τους εργοδότες και εργαζόμε¬ 
νους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Φεβρουάριου 1990 

* Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

Αριθ. 19538 (9) 

Κήρυξη υποχρεωτικής της 69/89 απόφασης του ΠΔΔΔ Αθηνών που 
αφορά τους όρους αμοιβής και εργασίας των εκδοροσφαγέων εκδο- 
ροτεμαχιστών κλπ. όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 


β) Την γνωμοδότηση του σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στην συνεδρίαση αυ¬ 
τού της 25.1.90. 

γ) Την με αριθ. 69/89 απόφαση του ΠΔΔΔ Αθηνών, αποφασίζουμε: 

Κηρύσσουμε υποχρεωτική την με αριθ. 69/89 απόφαση του ΠΔΔΔ 
Αθηνών που αφορά τους όρους αμοιβής και εργασίας των εκδοροσφα¬ 
γέων εκδοροτεμαχιστών κλπ. όλης της Χώρας για όλους τους εργοδό¬ 
τες και εργαζόμενους του επαγγέλματος. 

Η ισχύς της παρούσας αρχίζει από την δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1990 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 
-+- 

Αριθ. 30237 (10) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ 

(ΑΘΗΝΑ) που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ.». 

2. Την αριθμ. 381/90 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 6/6.2.90) που μας υποβλήθηκε με το αριθ. 101914/ 
8.2.90 1 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ (ΑΘΗΝΑ). 

4. Την αριθμ. 98300/25.10.89 εξουσιοδοτική Υπ. Απόφαση, απο¬ 
φασίζουμε: 

Εγκρίνουμε την καταβολή από τον ΟΑΕΔ στον καθένα από τους σα¬ 
ράντα έξη (46) μισθωτούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ 
ΑΒΝΕ (ΑΘΗΝΑ) που έκαναν επίσχεση εργασίας, μέρους των οφειλομέ- 
νων δεδουλευμένων αποδοχών τους μηνών από 16.12.89/15.1.90 
και μέχρι του ποσού των σαράντα χιλιάδων (40.000) δρχ. συνολικού 
ύψους ενός εκατομμυρίου οκτακόσιων σαράντα χιλιάδων (1.840.000) 
δ ΡΧ· 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 8 Φεβρουάριου 1990 

Με εντολή Υπουργού 

Ο ΓΕΝΙΚΟΣ ΓΡΑΜΜΑΤΕΑΣ 

Π. ΜΠΑΣΑΚΑΡΟΣ 

- ♦- 

Αριθ. 30245 (11) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχ/σης ΑΤΘΙΣ που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ.». 

2. Την αριθμ. 363/90 γνωμοδότηση του Δ.Σ. του ΟΑΕΔ (αριθμ. συ¬ 

νεδρίασης 6/6.2.90) που μας υποβλήθηκε με το αριθ. 101976/ 
9.2.90 έγγραφο του Οργανισμού. : 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΑΤΘΙΣ. 

4. Την αριθμ. 98300/25.10.89 εξουσιοδοτική Υπ. Απόφαση, απο¬ 
φασίζουμε: 

Εγκρίνουμε την καταβολή από τον ΟΑΕΔ στον καθένα από τους εί¬ 
κοσι επτά (27) μισθωτούς της επιχ/σης ΑΤΘΙΣ που έκαναν επίσχεση 
εργασίας, μέρους των οφειλομένων δεδουλευμένων αποδοχών τους από 
1/7-31/12/89 και μέχρι του ποσού των τριάντα χιλιάδων (30.000) 
δρχ. συνολικού ύψους οκτακόσιων δέκα χιλιάδων (810.000) δρχ. 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 9 Φεβρουάριου 1990 

Με εντολή Υπουργού 

Ο ΓΕΝΙΚΟΣ ΓΡΑΜΜΑΤΕΑΣ 
Π. ΜΠΑΣΑΚΑΡΟΣ 

- ♦- 

Αριθ. 30236 (12) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχ/σης ΗΝΙΟΧΟΣ Α.Ε. που έκαναν επίσχεση ερ¬ 
γασίας. , 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ.». 

2. Την αριθμ. 382/90 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 6/6.2.90) που μας υποβλήθηκε με το αριθ. 101913/ 

8.2.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΗΝΙΟΧΟΣ ΑΕ. 

4. Την αριθμ. 98300/25.10.89 εξουσιοδοτική Υπ. Απόφαση, απο¬ 
φασίζουμε: 

Εγκρίνουμε την καταβολή από τον ΟΑΕΔ στον καθένα από τους 5 
μισθωτούς της επιχ/σης ΗΝΙΟΧΟΣ Α.Ε. που έκαναν επίσχεση εργα¬ 
σίας, μέρους των οφειλομένων δεδουλευμένων αποδοχών τους μηνάς 
Οκτωβρίου 1989 και μέχρι του ποσού των σαράντα χιλιάδων (40.000) 
δρχ.. συνολικού ύψους διακοσίων χιλιάδων (200.000) δρχ. 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 8 Φεβρουάριου 1990 

Με εντολή Υπουργού 

Ο ΓΕΝΙΚΟΣ ΓΡΑΜΜΑΤΕΑΣ 
Π. ΜΠΑΣΑΚΑΡΟΣ 

-♦- 

Αριθ. Γ1α/4 (13) 

Τροποποίηση της αριθ. Γ1α/Οικ.842/19.4.88 Υπουργικής Από¬ 
φασης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την αριθ. ΓΙα/Οικ. 842/19.4.88 Υπουργική Προγραμματική 
Απόφαση «πρόγραμμα προσωρινής περίθαλψης ομογενών από το εξω¬ 
τερικό και επαναπατριζομένων Ελλήνων καθώς και γηγενών, που πε¬ 
ριέρχονται συνεπεία εκτάκτου γεγονότος σε κατάσταση ανάγκης», όπως 
τροποποιήθηκε και συμπληρώθηκε με την αριθ. Γ1α/1783/11.9.89 
Υπουργική Απόφαση (ΚΕΦ. Η' παρ. 2). 

2. Τα αριθ. Κ.Π. Οικ. 184140/21.11.89 και Κ.Π. Οίκ. 162133/ 

3.1.90 έγγραφα της Δ/νσης Κοινών. Πρόνοιας Νομαρχίας Πειραιά με 
τα οποία προτείνεται η κατανομή του προγράμματος προσωρινής περί¬ 
θαλψης ομογενών και επαναπατριζομένων Ελλήνων σ’ όλες τις Νομαρ¬ 
χίες του Λεκανοπεδίου Αττικής, ανάλογα με τον τόπο εγκατάστασής 
τους. 

3. Το γεγονός ότι λόγω του μεγάλου αριθμού αφίξεων των ομογενών 
και επαναπατριζομένων Ελλήνων η παραπάνω Υπηρεσία αντιμετωπίζει 
μεγάλες δυσκολίες στην εξυπηρέτηση των ενδιαφερομένων, αποφασί¬ 
ζουμε: 

1. Τροποποιώντας την παράγραφο 1 περίπτωση α’ του Κεφαλαίου Ε' 


της ΓΙα/Οικ. 842/19.4.88 Υπουργικής Προγραμματικής απόφασης, 
ορίζουμε ότι, από την κοινοποίηση της παρούσας απόφασης το πρό¬ 
γραμμα προσωρινής περίθαλψης ομογενών από το Εξωτερικό και Επα- 
ναπατριζομένων Ελλήνων, που εγκαθίστανται στην περιοχή της τέως 
Διοικήσεως Πρωτευούσης, που υλοποιούνταν από την Δ/νση Κοινωνι¬ 
κής Πρόνοιας Νομαρχίας Πειραιά, θα υλοποιείται στο εξής και από τις 
Δ/νσεις Κοινωνικής Πρόνοιας των Νομαρχιών: Αθηνών, Ανατολικής 
Αττικής και Δυτικής Αττικής για όσους δικαιούχους θα εγκατασταθούν 
στην περιοχή τους. 

2. Η Δ/νση Κοινωνικής Πρόνοιας Νομαρχίας Πειραιά, η οποία στο 
εξής θα εφαρμόζει το πρόγραμμα για τους Ομογενείς και Επαναπατρι- 
ζόμενους Έλληνες που θα εγκατασταθούν στην περιοχή της, θα χορη¬ 
γήσει τα εφάπαξ βοθηθήματα στους δικαιούχους που έχουν υποβάλει 
και θα υποβάλλουν αιτήσεις μέχρι την κοινοποίηση της απόφασης αυ¬ 
τής. 

3. Κατά τα λοιπά ισχύει η ΓΙα/Οικ. 842/19.4.88 Υπουργική Προ¬ 
γραμματική απόφαση, όπως αυτή τροποποιήθηκε και συμπληρώθηκε 
με την Γ1α/1783/11.9.89 Υπουργική απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 

- ♦ - 

Αριθ. Α1β(οικ. 1.000) (14) 

Ακύρωση της Α1β/7664/87 Υγειονομικής Διάταξης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Α.Ν. 2520/40 (ΦΕΚ 237/40 τ.Α') «περί υγειονομικών δια¬ 
τάξεων». 

2. Το Π.Δ. 112/89 (ΦΕΚ 49/10.2.89 τ.Α') «οργανισμός Υπουρ¬ 
γείου Υγείας, Πρόνοιας και Κοινωνικών Ασφαλίσεων». 

3. Το Ν. 1558/85 (ΦΕΚ 137/85 τ.Α') «Κυβέρνηση και Κυβερνη¬ 
τικά Όργανα». 

4. Την Α1β/2706/28.3.83 (ΦΕΚ 230/28.4.83 - 333/10.7.83 
τ.Β') Υγειονομική Διάταξη «περί ίδρυσης και λειτουργίας Γραφείων Τε¬ 
λετών (Κηδειών), φερετροποιείων και αποθηκών φερέτρων». 

5. Την 2374/89 Απόφαση του Συμβουλίου της Επικράτειας, απο¬ 
φασίζουμε: 

Ακυρώνουμε την Α1β/7664/87 (ΦΕΚ 502/16.9.87 τ.Β') Υγειο¬ 
νομική Διάταξη, γιατί κρίθηκε ακυρωτέα με την αριθ. 2374/89 Από¬ 
φαση του Συμβουλίου της Επικράτειας, Τμήματος Δ'. 

Παραμένει σε ισχύ η υπ’ αριθμ. Α1β/2706/83 (ΦΕΚ 230/ 
28.4.83 - 333/10.7.83 τ.Β') Υγειονομική Διάταξη. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 

- 4 - ■ 

Αριθ. Γ6α/340 (15) 

Χορήγηση άδειας ασκήσεως επαγγέλματος Κοινωνικού Λειτουργού 
στην Ορφανού Σταυρούλα του Φιλίππου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/340/9.2.ΐ99θ έχει χορηγηθεί στην Ορφανού Σταυ¬ 
ρούλα του Φιλίππου άδεια ασκήσεως επαγγέλματος Κοινωνικού Λει¬ 
τουργού. 




862 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Φεβρουάριου 1990 

Με εντολή Υπουργού 
Ο Διευθυντής 

ΧΑΡ. ΠΑΠΑΔΟΠΟΥΑΟΣ 

-♦- 

Αριθ. Α16β/5/15/86/ΑΦ (16) 

Μεταφορά προσωρινής θέσης ιδιωτικού δικαίου αορίστου χρόνου στην 
Υπηρεσία Πολιτ. Αερροπορίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 
& ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του δεύτερου εδαφίου της παραγρ. 1 του άρθρ. 4 του 
Ν. 1288/82, αναφορικά με μεταφορά θέσεων ιδιωτικού δικαίου, που 
πλεονάζουν, από Υπουργείο σε Υπουργείο. 

2. Τις διατάξεις του Π.Δ. 492/84 σε ότι αφορά τη συναρμοδιότητα 
των Υπουργών κατά την έκδοση κοινών κανονιστικών αποφάσεων. 

3. Την από αίτηση του Διονυσίου Αντ. Παναγιωτόπουλου Ναυπηγού 
Μηχ/γου Μηχ/κού, για μεταφορά του στην Υπηρεσία Πολιτικής Αερο¬ 
πορίας του Υπουργείου Μεταφορών & Επικοινωνιών. 

4. Τα στοιχεία του προσωπικού ατομικού μητρώου του ανωτέρω 
υπαλλήλου, από τα οποία προκύπτει ότι έχει καταταγεί σε προσωρινή 
θέση ιδιωτικού δικαίου αορίστου χρόνου, σύμφωνα με τις διατάξεις της 
ΔΙΠΙΔ/Φ. 42/63/11056/31.12.87 κοινής Υπουργικής απόφασης, 
που θα κυρωθεί με νόμο και ότι από την κατάταξή του υπάγεται στις 
διατάξεις του Κεφ. Β' του ΠΔ 410/88 (Κεφ. Γ' Ν. 993/9) καί 

5. Το γεγονός ότι πρόκειται για Ναυπηγό Μηχ/λόγο Μηχανικό, δη¬ 
λαδή ειδικότητα που δεν μπορεί να αξιοποιηθεί πλήρως στην Γενική 
Γραμματεία Δημοσίων Έργων και συνεπώς για την Υπηρεσία αυτή 
μπορεί να θεωρηθεί ως πλεονάζων, αποφασίζουμε: 

Μεταφέρουμε μία (1) προσωρινή θέση ιδιωτικού δικαίου αορίστου 
χρόνου Ναυπηγού - Μηχανολόγου Μηχανικού ως πλεονάζουσα από τη 
Γενική Γραμματεία Δημ. Έργων του Υπουργείου Περ/ντος - Χωρ/ξίας 
και Δημ. Έργων στην Υπηρεσία Πολιτικής Αεροπορίας του Υπουργείου 
Μεταφορών και Επικοινωνιών. 

Ο κάτοχος της ανωτέρω θέσης Διονύσιος Παναγιωτόπουλος του 
Αντωνίου υποχρεούται μέσα σε αποκλειστική προθεσμία είκοσι (20) 
ημερών από τη δημοσίευση της παρούσας να εμφανιστεί στη νέα του 
Υπηρεσιακή Μονάδα και να συνταχθεί το ανάλογο πρακτικό εμφάνισης. 

Η Δ/νση Οικονομικών Υποθέσεων και Προμηθειών (Δ18) της ΓΓΔΕ 
να φροντίσει για την αυξομείωση των προβλέψεων θέσεων και τη μετα¬ 
φορά της απαιτούμενης πίστωσης μεταξύ των Υπουργείων. 

Μέχρι οριστικής τακτοποίησης του οικονομικού θέματος ο ανωτέρω 
θα εξακολουθήσει να μισθοδοτείται από τη Γ.Γ.Δ.Ε. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 

οι ΥΠΟΥΡΓΟΙ 

ΠΕΡ. ΧΩΡ/ΞΙΑΣ & ΔΗΜ. ΕΡΓΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Κ. ΛΙΑΣΚΑΣ Α. ΤΣΟΧΑΤΖΟΠΟΥΛΟΣ 

- ♦- 

Αριθ. 2982 (17) 

Τροποποίηση και συμπλήρωση της 1289/18.1.90 απόφασης «Μετα¬ 
βίβαση στον Γενικό Γραμματέα Βιομηχανίας, στους Διευθυντές και 

λοιπούς Προϊσταμένους υπηρεσιακών μονάδων της Γ.Γ.Β. του δι¬ 
καιώματος να υπογράφουν «Με εντολή Αναπληρωτή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1558 «Κυβέρνηση και κυβερ¬ 
νητικά όργανα» (ΦΕΚ 137/Α/26.7.85). 

2. Το ΠΔ 229/86 «Σύσταση και Οργάνωση της Γ.Γ.Β.» (ΦΕΚ 96/ 
Α/86) όπως τροποποιήθηκε με το ΠΔ 396/89 «Οργανισμός της 
Γ.Γ.Β. (ΦΕΚ 172/Α/89). 

3. Την Υ. 889/28.11.89 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Βιομηχανίας, Ενέρ¬ 


γειας και Τεχνολογίας Γρηγορίου Γιάνναρου (ΦΕΚ 878/Β/ 
29.11.89). 

4. Την 1289/18.1.90 απόφασή μας «Μεταβίβαση στον Γενικό 
Γ ραμματέα Βιομηχανίας, στους Διευθυντές και λοιπούς Προϊσταμένους 
υπηρεσιακών μονάδων της Γενικής Γραμματείας Βιομηχανίας (Γ.Γ.Β.) 
του Υπουργείου Βιομηχανίας Ενέργειας και Τεχνολογίας του δικαιώ¬ 
ματος να υπογράφουν «Με εντολή Αναπληρωτή Υπουργού» (ΦΕΚ 49/ 
Β/30.1.90). 

5. Την ανάγκη να διασφαλισθεί η εύρυθμη και αποδοτική λειτουργία 
των υπηρεσιών της Γ ενικής Γ ραμματείας Βιομηχανίας του Υπουργείου 
Βιομηχανίας, Ενέργειας και Τεχνολογίας καθώς και η ταχεία διεκπε¬ 
ραίωση των υποθέσεων, αποφασίζουμε: 

Τροποποιούμε και συμπληρώνουμε την 1289/18.1.90 απόφασή 
μας και μεταβιβάζουμε στο Γενικό Γραμματέα Βιομηχανίας της Γενι¬ 
κής Γ ραμματείας Βιομηχανίας του ΥΒΕΤ το δικαίωμα να υπογράφει 
«Με εντολή Αν. Υπουργού» επί πλέον από τις πράξεις και τα έγγραφα 
που αναφέρονται στο άρθρο 2 της εν λόγω απόφασης, τις αποφάσεις ορι¬ 
σμού προϊσταμένων στις Διευθύνσεις της Γενικής Γραμματείας καθώς 
και κάθε άλλο έγγραφο, πράξη ή απόφαση αρμοδιότητας της Γ.Γ.Β. 
πλην των αναφερομένων σε θέματα Κοινοβουλευτικού ελέγχου, Νομο¬ 
θετικής Πρωτοβουλίας, Προτάσεων για την έκδοση κανονιστικών και 
ατομικών διαταγμάτων, συνυπογραφής κοινών πράξεων, αποφάσεων ή 
διαταγμάτων με άλλους Υπουργούς ή Υφυπουργούς και έγκρισης και 
αναμόρφωσης τακτικού Προϋπολογισμού της Γενικής Γραμματείας 
Βιομηχανίας. 

Κατά τα λοιπά ισχύει ως έχει η παραπάνω 1289/18.1.90 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΡΗΓ. ΓΙΑΝΝΑΡΟΣ 
-♦- 

Αριθ. Κ2-415 (18) 

Αναπροσαρμογή των Ορίων για τον έλεγχο των Α.Ε. από Ορκωτούς 

Λογιστές. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όργανα». 

2. Του Π.Δ. 397/1988 «Περί Οργανισμού του Υπουργείου Εμπο¬ 
ρίου» (ΦΕΚ 185/Α/1988), όπως τροποποιήθηκε και συμπληρώθηκε 
με το Π.Δ. 408/1989 (ΦΕΚ 174/Α/1989). 

3. Των άρθρων 36 και 42α του Κ.Ν. 2190/20 όπως τροποποιή¬ 
θηκε και ισχύει με τα Π.Δ. 409/1986 και 498/1987, αποφασίζουμε: 

1. Αναπροσαρμόζουμε τα όρια της παρ. 6 του άρθρου 42α του Κ.Ν. 
2190/20 «περί Ανωνύμων Εταιριών», σύμφωνα με την τρέχουσα ισοτι¬ 
μία σε δραχμές της Ευρωπαϊκής Λογιστικής Μονάδας (ΕίΌ) και ορί¬ 
ζουμε ότι η εταιρική χρήση, της οποίας ο τακτικός διαχειριστικός έλεγ¬ 
χος πρέπει υποχρεωτικά να διενεργηθεί από Ορκωτούς Λογιστές, είναι 
η χρήση που αρχίζει την 1η Ιανουάριου 1990, ή οποιαδήποτε μεταγενέ¬ 
στερη, με την προϋπόθεση ότι η ανώνυμη εταιρεία κατά τις δύο αμέσως 
προηγούμενες χρήσεις υπερβαίνει τα αριθμητικά όρια των δύο από τα 
παρακάτω τρία κριτήρια: 

α. σύνολο ισολογισμού 300.000.000 δραχμές, όπως αυτό, προκύ¬ 
πτει από την άθροιση των στοιχείων Α μέχρι και Ε του ενεργητικού στο 
υπόδειγμα ισολογισμού που παραπέμπει το άρθρο 42γ. 

β. καθαρός κύκλος εργασιών 600.000.000 δραχμές και 

γ. μέσος όρος προσωπικού που απασχολήθηκε κατά τη διάρκεια της 
χρήσης, 50 άτομα. 

2. Η απόφαση αυτή να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 

Αριθ. 6557/406 (19) 

Θέσπιση και άλλων περιπτώσεων προϋπηρεσίας, για τις οποίες δεν 
απαιτείται βεβαίωση του επόπτη εργασίας, Διαδικασία και δικαιολο- 
γητικά (Ν. 1575/85). 

ΟΙ ΥΠΟΥΡΓΟΙ 

ΕΡΓΑΣΙΑΣ & ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις της παρ. 6 εδαφίου β του άρθρου 3 του Ν. 1575/85 
«προϋποθέσεις άσκησης του επαγγέλματος τεχνίτη αυτοκινήτων, μοτο- 
συκλετών, μοτοποδηλάτων και όροι λειτουργίας των συνεργείων των 
οχημάτων αυτών» (ΦΕΚ 207/Α/11.12.85). 

2) Την αριθ. 42/1989 Έκθεση Αντιγραφειογραφικής Επεξεργασίας 
της αρμόδιας Υπηρεσίας, αποφασίζουμε: 

Σε περιπτώσεις, κατά τις οποίες δεν μπορεί να εκδοθεί ή να βεβαιω¬ 
θεί το προβλεπόμενο από το άρθρο 3 του Ν. 1575/85 Πιστοποιητικό 
εργασίας, για προϋπηρεσία τεχνιτών αυτοκινήτων, μοτοσυκλετών και 
μοτοποδηλάτων, που χορηγείται από τον εργοδότη και βεβαιώνεται 
από τον επόπτη εργασίας, ως προς την αλήθεια του περιεχομένου, 
όπως: 

α) Σε περίπτωση θανάτου του εργοδότη, ή άρνησης του εργοδότη να 
χορηγήσει τη βεβαίωση εργασίας. 

β) Σε περίπτωση απασχόλησης τέκνων, ή συζύγου στο συνεργείο του 
πατέρα ή συζύγου, με σχέση μη εξαρτημένης εργασίας, 
γ) Σε περιπτώσεις καταστροφής ασφαλιστικών αρχείων, 
δ) Σε περίπτωση απασχόλησης στο παρελθόν τεχνίτη σε περιοχές που 
δεν ήταν υποχρεωτική η ασφάλιση στο ΙΚΑ, ακολουθείται η εξής διαδι¬ 
κασία: 

1. Υποβάλλεται στην αρμόδια περιφερειακή Υπηρεσία Συγκοινωνιών 
υπεύθυνη δήλωση του Ν. 1599/86 από τον εργοδότη, ή εφ’ όσον δεν 
είναι δυνατόν, από τον ίδιο τον ενδιαφερόμενο και ένορκες βεβαιώσεις 
δύο μαρτύρων, στις οποίες δηλώνεται αναλυτικά ο χρόνος προϋπηρε¬ 
σίας και η ειδικότητα του εργαζόμενου, ανάλογα με το υπόδειγμα Γ της 
αριθ. 73100/713/88 απόφασης Υπουργείου Μεταφορών και Επικοι¬ 
νωνιών. 

2. Στη συνέχεια ελέγχεται η αλήθεια του περιεχομένου των πιό πάνω 
δηλώσεων ή βεβαιώσεων από επιτροπή, η οποία συνίσταται με από¬ 
φαση του οικείου Νομάρχη και αποτελείται: από τον Ποϊστάμενο της 
Υπηρεσίας Συγκοινωνιών, τον Προϊστάμενο της Δ/νσης Επιθ/σης Ερ¬ 
γασίας, ένα ανώτερο αξιωματικό, εκπρόσωπο της Αστυν. Δ/νσης του 


Νομού, ένα εκπρόσωπο του οικείου Δήμου ή Κοινότητας και ένα εκπρό¬ 
σωπο του αντίστοιχου σωματείου τεχνιτών επισκευαστών αυτοκινήτων, 
εφ’ όσον υπάρχει τέτοιο σωματείο στο νομό. Η πιο πάνω επιτροπή για 
τις περιπτώσεις που αναλαμβάνει, συντάσσει, ύστερα από προηγούμενη 
έρευνα και έλεγχο, έκθεση, στην οποία αναφέρονται τα αποτελέσματα 
της έρευνας και του ελέγχου και διατυπώνει γνώμη, εάν είναι αληθές το 
περιεχόμενο της δηλούμενης προϋπηρεσίας. 

Η επιτροπή, για να μορφώσει τη γνώμη αυτή, μπορεί να ζητά από 
τον ενδιαφερόμενο ή από κάθε άλλη αρχή, την υποβολή δικαιολογητι- 
κού, ή στοιχείου, ή να ενεργεί επιτόπια έρευνα για εξακρίβωση των δη- 
λουμένων, ή ακόμη και να δέχεται για ακρόαση πρόσωπα, που μπορεί 
να έχουν γνώση πάνω στο συγκεκριμένο θέμα. 

3. Ακολούθως, υποβάλλεται η έκθεση ελέγχου στην αρμόδια Υπηρε¬ 
σία Συγκοινωνιών και εφ’ όσον η διατυπούμενη γνώμη είναι θετική ως 
προς την προϋπηρεσία, προωθείται η διαδικασία χορήγησης άδειας 
άσκησης επαγγέλματος, σύμφωνα με τις διατάξεις του Ν. 1575/85 και 
τις σχετικές αποφάσεις, που εκδόθηκαν κατ’ εντολή του πιό πάνω Νό¬ 
μου. 

4. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 
οι υπουργοί 

ΕΡΓΑΣΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΚΑΚΛΑΜΑΝΗΣ Α. ΤΣΟΧΑΤΖΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 20 ) 

Στο πρώτο εδάφιο της παραγράφου 2 της 5332/23.1.1990 απόφα¬ 
σης του Υπουργού Εσωτερικών που δημοσιεύθηκε στο. αριθ.„ 57/ 
31.1.1990 Φ.Ε.Κ. τ. Β’ διορθώνεται η φράση από το εσφαλμένο «Οι 
διαστάσεις των φακέλων, μέσα στους οποίους κλείνοντάι τα ψηφοδέλ¬ 
τια, ορίζονται σε 9,5 X 1 εκατοστά του μέτρου περίπου» στο ορθόν «Οι 
διαστάσεις των φακέλων, μέσα στους οποίους κλείνοντάι τα ψηφοδέλ¬ 
τια, ορίζονται σε 9,5 X 12 εκατοστά του μέτρου περίπου». 

(Από το Υπ. Εσωτερικών) 




_ ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ’ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















